Document ID: 32004R0959

KOMISIJAS REGULA (EK) Nr. 959/2004
(2004. gada 11. maijs)
par ievešanas atļauju izdošanu attiecībā uz atsevišķu veidu konservētām sēnēm
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1995. gada 6. septembra Regulu (EK) 2125/95, ar ko atver konservētu sēņu tarifa kvotas un paredz to pārvaldību (1), un jo īpaši tās 6. panta 4. punktu,
tā kā:
(1)
Regulas (EK) Nr. 2125/95 6. panta 4. punktā paredzēts, ka gadījumā, kad daudzumi, attiecībā uz ko ir prasītas atļaujas, pārsniedz pieejamos daudzumus, Komisija nosaka vienotus samazinājuma procentus un pārtrauc turpmāk iesniegtajiem pieteikumiem izdot atļaujas.
(2)
Daudzumi, kas pieprasīti 2004. gada 3. un 4. maijā saskaņā ar Regulas (EK) Nr. 2125/95 4. panta 1. punkta a) apakšpunktu attiecībā uz produktiem ar izcelsmi Ķīnā, pārsniedz pieejamos daudzumus. Tādējādi ir jānosaka, kādā mērā var izsniegt atļaujas un apturēt atļauju izdošanu pēc turpmāk iesniegtiem pieteikumiem.
(3)
Daudzumi, kas pieprasīti 2004. gada 3. un 4. maijā saskaņā ar Regulas (EK) Nr. 2125/95 4. panta 1. punkta b) apakšpunktu attiecībā uz produktiem ar izcelsmi Ķīnā, pārsniedz pieejamos daudzumus. Tādējādi ir jānosaka, kādā mērā var izsniegt atļaujas un apturēt atļauju izdošanu pēc turpmāk iesniegtiem pieteikumiem,
IR PIEŅĒMUSI ŠO REGULU.
1. pants
Ievešanas atļaujas, kas pieprasītas saskaņā ar Regulas (EK) Nr. 2125/95 4. panta 1. punkta a) apakšpunktu 2004. gada 3. un 4. maijā attiecībā uz produktiem ar izcelsmi Ķīnā un attiecībā uz ko pieteikumi nodoti Komisijai 2004. gada 6. maijā, ar norādi uz minētās regulas 11. panta 1. punktu izsniedz atbilstoši 88,29 % no pieprasītā daudzuma.
2. pants
Ievešanas atļaujas, kas pieprasītas saskaņā ar Regulas (EK) Nr. 2125/95 4. panta 1. punkta b) apakšpunktu 2004. gada 3. un 4. maijā attiecībā uz produktiem ar izcelsmi Ķīnā un attiecībā uz ko pieteikumi nodoti Komisijai 2004. gada 6. maijā, ar norādi uz minētās regulas 11. panta 1. punktu izsniedz atbilstoši 10,68 % no pieprasītā daudzuma.
3. pants
Šī regula stājas spēkā 2004. gada 12. maijā.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 11. maijā

Labels: 3
17
18
6